། །ལམ་གྱི་དཀའ་གནས་ལ་དོགས་པ་གཅོད་ཚུལ་ཟབ་དོན་
སྣང་བ་ཞེས་བྱ་བ་བཞུགས་སོ། །
ན་མོ་གུ་རུ་མཉྫུ་གྷོ་ཥཱ་ཡ། ཟླ་མེད་སྟོན་པ་མཆོག་དེ་ཡིས། །གདུལ་བྱའི་
ཁམས་དང་བསམ་པ་ལ། །གཟིགས་ནས་ གང་ འདུལ་ མཛད་ པ་ཡིས། །ལེགས་
སྦྱིན་ ལ་ སོགས་ མང་ པོ་ ཞིག །དྲི་ བས་བཏུལ་ ཞིང་ འཁྲིད་ མཛད་ལྟར། །ཐབས་
མཁས་ཐུགས་རྗེ་ཆེ་ལྡན་པའི། །བདག་ཉིད་ཆེན་པོ་ཁྱོད་ཀྱིས་ཀྱང་། །བླུན་རྨོངས་
བདག་ལ་ཐུགས་བརྩེ་བས། །བློ་བཟང་རྒྱལ་བ་གཉིས་པ་ཡི། །རྗེས་ཞུགས་ཆ་
ཚང་ ལམ་དག་ལ། །སྙིང་ནས་བསྒྲུབ་ པ་ བྱ་ འདོད་ན། །ལུང་ ཙམ་སྐྱབས་ སུ་ མི་
འཛིན་པར། །ཟབ་མོའི་ལམ་གྱི་ཚུལ་དག་ལ། །དྲི་མེད་རིགས་པས་ལེགས་དཔྱད་
།འཁྲུལ་མེད་ངེས་པ་འཚོལ་ཞིག་ཅེས། །དྲི་བའི་ཟོལ་གྱིས་འདོམས་པར་
མཛད། །སྙིགས་ དུས་ སྐྱེ་ བོ་ མུན་ འཐོམས་ ལ། ། །རྒྱལ་ བའི་ ལམ་ བཟང་ གསལ་
མཛད་པ། །རྒྱལ་སྲས་སྨྲ་བའི་ཟླ་བ་ཡི། །དྲི་མེད་རིགས་པའི་འོད་སྣང་ལ། །ངང་
པའི་ཀུ་མུད་འཛུམ་བྱེད་ཅིང་། །དེ་བཞིན་ལགས་ཞེས་གསོལ་བ་ལས། །བློ་གྲོས་
ཉམ་ཆུང་མེ་ཁྱེར་གྱིས། །འོད་སྣང་གསར་སྤྲོས་ཅི་ཞིག་རུང་། །འོན་ཀྱང་སྟོན་པ་
མཆོག་དེ་ཡིས། །བསྒོ་བའི་ཚིག་བཞིན་བྱེད་པ་ནི། །ཕན་ལན་མཆོད་པའི་མཆོག་
གོ་ ཞེས། །བསྔགས་ ཕྱིར་ བདག་ ཉིད་ ཆེན་ པོ་ ཁྱོད། ། །བཀའ་ བཞིན་ སྒྲུབ་ པས་
མཆོད་པའི་ཕྱིར། །རང་ནུས་ཇི་བཞིན་དཔྱད་དེ་གསོལ། །
དེ་ལ་འདིར་རྗེ་ཉིད་ནས་ལམ་གྱི་དཀའ་གནས་ལས་བརྩམས་ཏེ་དོགས་
-283-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༥༽
གཅོད་མང་དུ་གནང་བྱུང་བ་འདི་དག་ནི་ཤིན་ཏུ་ཕྲ་ཞིང་རྟོགས་དཀའ་བ་ཤ་སྟག་
ཏུ་འདུག་པས་བླུན་རྨོངས་བདག་འདྲས་འདིའོ་ཞེས་ཁ་ཚོན་གཅད་པར་མི་ནུས་
ཀྱང་། བཀའ་མི་བཅག་པར་རང་གི་བསམ་ཚོད་ཙམ་ཞིག་ཞུ་བ་ནི། འདི་ལ་དོན་
ཚན་གསུམ་ཙམ་འདུག་པའི་དང་པོ་ནང་འཛིན་པ་སེམས་ལ་དམིགས་ནས་ཞི་
གནས་བསྒྲུབ་པའི་ཚེ་དམིགས་རྟེན་དུ་གང་སོང་བ་དེའི་ངོས་འཛིན་དང་། དེ་ལ་
དོགས་པ་ཤིན་ཏུ་ཕྲ་བ་མང་དུ་བཀོད་དེ་དོགས་པ་དེ་དག་བཅད་ནས་ཉམས་སུ་
ལེན་པའི་ཚེ་རྒྱུད་ལ་འཆར་ཚུལ་གོ་བདེ་བར་རྗོད་ཅིག་གསུངས་པ། འདི་ལ་ཐོག་
མར་སེམས་ལ་དམིགས་ནས་ཞི་གནས་སྒྲུབ་ཚུལ་འདི་གང་ནས་གསུངས་པའི་
ཁུངས་བཀོད་དེ། དེ་ལ་རིགས་པས་དཔྱད་ནས་ངེས་པ་སྐྱེད་པར་བྱེད་ཚུལ་ནི།
སྤྱིར་ཏིང་ངེ་འཛིན་གྱི་དམིགས་པ་ལ་མཐའ་གཅིག་ཏུ་ངེས་པ་མེད་པར་གང་ཡང་
རུང་ བས་ ཆོག་པ་ནི། ལམ་སྒྲོན་ལས། དམིགས་པ་གང་རུང་གཅིག་དག་ལ། །
ཡིད་ ནི་ དགེ་ ལ་ གཞག་ པར་ བྱ། །ཞེས་གསུངས། དེ་ཡང་དམིགས་པ་ གང་ ལ་
དམིགས་ཀྱང་དེ་ལ་སེམས་རྩེ་གཅིག་པ་བསྒོམས་ན་སྐྱེ་མོད་ཀྱང་།
གང་བྱུང་ཚད་
ལ་དམིགས་པ་བྱེད་པ་མིན་གྱི། དགོས་པ་ཁྱད་པར་ཅན་དང་ལྡན་པའི་དམིགས་
རྟེན་རེ་བཙལ་ནས་དེ་ལ་སེམས་འཇོག་པ་ཡིན་ལ། དེ་ལ་ནི་རྒྱལ་བས་ཏིང་ངེ་
འཛིན་གྱི་དམིགས་པ་ལ་བཞི་གསུངས་ཏེ། ཁྱབ་པའི་དམིགས་པ། མཁས་པའི་
དམིགས་པ། སྤྱད་པ་རྣམ་སྦྱོང་གི་དམིགས་པ། ཉོན་མོངས་རྣམ་སྦྱོང་གི་དམིགས་
པ་རྣམས་སོ། །དེ་དག་སོ་སོའི་ངོས་འཛིན་ཞིབ་པར་རྗེ་རིན་པོ་ཆེས་ལམ་རིམ་ཆེ་
ཆུང་གཉིས་སུ་གསུངས་པ་ལྟར་ཡིན་ལ། འདིར་བརྗོད་པ་སྐབས་སུ་བབ་པ་ནི་
ཁྱབ་པའི་དམིགས་པ་ལ་བཞི་གསུངས་པའི་ནང་ནས། དངོས་པོའི་མཐའ་ལ་ཇི་ལྟ་
-284-

ལམ་གྱི་དཀའ་གནས་ལ་དོགས་པ་གཅོད་ཚུལ་ཟབ་དོན་སྣང་བ་ཞེས་བྱ་བ།
བ་ལ་དམིགས་པ་དང་། ཇི་སྙེད་པ་ལ་དམིགས་པ་གཉིས། ཇི་སྙེད་པ་ལ་དམིགས་
པ་དེ་ལ་གཟུང་བ་ཡུལ་གྱི་རྣམ་པ་ལ་དམིགས་པ་དང་། འཛིན་པ་སེམས་ཀྱི་རྣམ་
པ་ལ་དམིགས་པ་གཉིས་སུ་ཡོད། མཁས་པའི་དམིགས་པ་ལ་མང་དུ་གསུངས་
པའི་ནང་ནས་ཕུང་པོ་ལ་དམིགས་པ་དེ་ལ་ཕུང་པོ་ལྔར་འདུས་བྱས་ཀྱི་ཆོས་ཐམས་
ཅད་བསྡུས་ཏེ་སེམས་འཛིན་པ་དང་། ཕུང་པོ་རེ་རེ་ལ་སེམས་འཛིན་པ་གཉིས་
ལས། ཕུང་པོ་རེ་རེ་ལ་དམིགས་ནས་སེམས་འཛིན་པའི་ཚེ་རྣམ་ཤེས་ལ་དམིགས་
ནས་སེམས་འཛིན་པ་ནི་སེམས་ལ་དམིགས་ནས་འཛིན་པ་ཡིན་ནོ། །འདི་ལ་ལམ་
རིམ་ཆེན་མོའི་ཞི་གནས་ཀྱི་སྐབས་ལས། འདི་དག་ཞི་གནས་ཀྱི་དམིགས་
པར་
བྱེད་པའི་ཚེ་ནི་ཕུང་པོ་ལ་སོགས་པ་དེ་དག་གང་དུ་ངེས་པའི་འཛིན་སྟངས་གཅིག་
གི་སྒོ་ནས་སེམས་འཛིན་པའོ། །ཞེས་གསུངས། དེ་ལྟར་རྒྱལ་བས་གསུངས་པ་དེ་
དག་ཉམས་ལེན་དུ་བྱེད་ཚུལ་རྗེ་བཙུན་བྱམས་པས་མདོ་སྡེ་རྒྱན་དང་དབུས་མཐར་
གསུངས་ཤིང་། དེའི་མན་ངག་འཕགས་པ་ཐོགས་མེད་ཀྱིས་ས་སྡེར་གསུངས་ལ།
དེའི་ནང་ནས་ཀྱང་ཉན་སར་ཞི་ལྷག་གི་ཏིང་ངེ་འཛིན་སྒྲུབ་ཚུལ་ཆེས་ཞིབ་པར་
གསུངས་ཏེ། དེར་ནམ་གྲུས་ཞུས་པའི་མདོ་ཁུངས་སུ་དྲངས་ནས་འདོད་ ཆགས་
ཤས་ཆེ་བས་མི་སྡུག་པ་སྒོམ་པ་སོགས་གདུལ་བྱ་གང་གིས་གང་ལ་དམིགས་ནས་
སེམས་གནས་ཇི་ལྟར་བསྒྲུབ་པའི་ཚུལ་རྣམས་ཆེས་ཞིབ་པར་གསུངས་ཤིང་། དེའི་
ནང་ནས་ཀྱང་དབུགས་འགྲོ་འོང་ལ་དམིགས་པ་དང་། སེམས་ལ་དམིགས་ནས་
ཏིང་ངེ་འཛིན་སྒྲུབ་ཚུལ་གཉིས་ཤིན་ཏུ་རྒྱས་པར་གསུངས། སེམས་ལ་ད
དེ་ལ་རང་གི་སེམས་ལ་དམིགས་པ་དང་གཞན་གྱི་སེམས་ལ་དམིགས་པ་སོགས་
རྒྱ་ཆེར་གསུངས། ཡང་དེར་དྲན་པ་ཉེར་བཞག་བཞི་སྒོམ་ཚུལ་རྒྱས་པར་གསུངས་
སེམས་ལ་དམིགས་པ་
-285-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
པས། སེམས་དྲན་ཉེ་བསྒོམ་པའི་ཚེ་སེམས་ལ་དམིགས་ནས་རྣམ་རྟོག་ཡུལ་གང་
ལའང་མ་འཕྲོས་པར་རྩེ་གཅིག་ཏུ་འཛིན་ཚུལ་དང་། སེམས་ཀྱི་སྣང་བ་དང་རྣམ་
རྟོག་སྐད་ཅིག་སྐད་ཅིག་གིས་འགྱུར་ཚུལ་ལ་བལྟས་ནས་མི་རྟག་པ་སྒོམ་ཚུལ་
གཉིས་གསུངས། སེམས་ལ་དམིགས་ནས་ཏིང་ ངེ་ འཛིན་ བསྒོམ་ པའི་ ཚེ་ དབེན་
པར་གནས་ཏེ་ཚུལ་ཁྲིམས་རྣམ་པར་དག་པ་དང་། འདོད་པ་ཆུང་ཞིང་ཆོག་ཤེས་པ་
དང་། དབང་པོའི་སྒོ་སྡོམ་པ་ལ་སོགས་པ་ཞི་གནས་ཀྱི་རྒྱུ་ཚོགས་རྣམས་ཚང་བར་
བྱས་ཏེ། ཏིང་ངེ་འཛིན་དངོས་གཞི་སྒོམ་ཚུལ་དེ་ཉིད་ལས། དགོན་པ་ན་འདུག་
ཀྱང་ རུང་། · ཤིང་ དྲུང་ ན་ འདུག་ ཀྱང་ རུང་། ཁྱིམ་ སྟོང་ པ་ ན་འདུག་ ཀྱང་ རུང་ སྟེ།
རྐང་པ་བཀྲུས་ལ་ཁྲིའམ་ཁྲིའུ་འམ། རྩྭ་བཏིངས་པའི་སྟེང་དུ་སྐྱིལ་མོ་ཀྲུང་བཅས་
ཏེ། ལུས་དྲང་པོར་བསྲངས་ནས་ དྲན་ པ་ ཕྱོགས་ པར་ བཞག་ སྟེ་ འདུག་ཅིག །དེ་
ལྟར་འདུག་ནས་ཀྱང་དང་པོ་ཁོ་ནར་སེམས་རྩེ་གཅིག་པ་ཉིད་དང་། སེམས་རྣམ་
པར་མི་གཡེང་བ་ཉིད་ལ་དྲན་པ་ཉེ་བར་གཏད་པར་གྱིས་ཤིག །ཅེས་གསུངས། དེ་
ནས་མཚན་མ་མེད་པའི་འདུ་ཤེས་ལ་སོགས་པ་འདུ་ཤེས་དྲུག་སྒོམ་ཚུལ་དང་། དེ་
ནས་རྣམ་པར་གཡེང་བ་མེད་པར་ཤེས་པ་ལ་སེམས་གཏོང་དགོས་པར་གསུངས།
དེ་ནས་ཁྱོད་ཀྱིས་ཅི་ནས་ཀྱང་རྩེ་གཅིག་པ་ཉིད་ལ་ཉེ་བར་གཏོད་པ་དང་། ནང་གི་
སེམས་ཀྱི་ཞི་གནས་ལ་ཉེ་བར་གཏོད་པའི་རིམ་གྱིས་སེམས་ཀྱི་རྒྱུད་དང་སེམས་
ཀྱི་རྒྱུན་ཐམས་ཅད་མཚན་མ་མེད་པ་དང་རྣམ་པར་རྟོག་པ་མེད་པ་དང་ཉེ་བར་ཞི་
བར་འགྱུར་བ་དེ་ལྟ་དེ་ལྟར་སེམས་གཏད་པར་གྱིས་ཤིག །དེ་ལྟར་ཞི་གནས་ཀྱི་
སེམས་ཐོབ་པ་ན། གལ་ཏེ་བརྗེད་ངས་པ་དང་མ་གོམས་པའི་ཉེས་པས་མཚན་མ་
དང་རྣམ་པར་རྟོག་པ་དང་། ཉེ་བའི་ཉོན་མོངས་པ་དག་གིས་སྣང་བར་འགྱུར། སྒོ་
-286-

ལམ་གྱི་དཀའ་གནས་ལ་དོགས་པ་གཅོད་ཚུལ་ཟབ་དོན་སྣང་བ་ཞེས་བྱ་བ།
ཉེ་བར་བཞག་པ
སྟོན་པར་འགྱུར། དམིགས་པ་བྱེད་པར་འགྱུར་ན། དེ་དག་བྱུང་ངོ་ཅོག་ལ་འདི་ལྟ་
སྟེ་ཉེས་དམིགས་སྔར་མཐོང་བ་དེ་ཉིད་ཀྱི་དབང་ཏུ་བྱས་ཏེ། དྲན་པ་མེད་པ་དང་།
ཡིད་ལ་བྱེད་པ་མེད་པར་བྱ་སྟེ། དེ་ལྟར་དྲན་པ་མེད་པ་དང་། ཡིད་ལ་བྱེད་པ་མེད་
པས་དམིགས་པ་རྣམ་པར་བཤིག་ཅིང་རྣམ་པར་བསལ་ན་སྣང་བ་མེད་པ་ཉིད་ལ་
་པར་འགྱུར་རོ། །བཞིན་བཟང་དམིགས་པ་དེ་ནི་ཕྲ་བ་དང་རྟོགས་
པར་དཀའ་བ་ཡིན་པས་ཁྱོད་ཀྱིས་དེ་རྟོགས་པར་བྱ་བའི་ཕྱིར་འདུན་པ་དང་འབད་
པ་དྲག་ཏུ་བྱའོ། །ཞེས་སེམས་ལ་དམིགས་པའི་ཏིང་ངེ་འཛིན་སྒྲུབ་ལུགས་དང་།
རྒྱུན་བསྲིངས་ ནས་བསྒྲུབས་ན་འགྲུབ་པར་གསུངས། སེམས་ལ་དམིགས་པའི་
ཏིང་ ངེ་ འཛིན་ བསྒོམ་པའི་ཚེ་གཟུགས་སོགས་ཡུལ་ལྔའི་མཚན་མ་དང་། །དུག་
གསུམ་གྱི་མཚན་མ་དང་། སྐྱེས་པ་དང་བུད་མེད་ཀྱི་མཚན་མ་སྟེ་མཚན་མ་བཅུ་པོ་
དེའི་རྣམ་རྟོག་མ་ཤར་བ་དགོས་པ་དང་། གཞན་ཡང་དམིགས་ཡུལ་གཅིག་པུ་དེ་
མ་གཏོགས་གཞན་གང་གི་ཡང་རྣམ་རྟོག་མ་ཤར་བ་དགོས་པར་གསུངས་ཤིང་།
དེ་ལྟར་བསྒོམས་པས་ཏིང་ངེ་འཛིན་ཇི་ལྟ་བུ་ཞིག་འགྲུབ་པའང་དེ་ཉིད་ལས་ཞིབ་
ཏུ་གསུངས་སོ། །ཉན་ས་ནས་ཇི་ལྟར་གསུངས་པ་དེ་དག་གི་དོན་རྗེ་རིན་པོ་ཆེས་
ལམ་རིམ་ཆུང་བའི་ཞི་གནས་ཀྱི་སྐབས་ལས། དེ་ལ་གྱིས་ཤིག་ཅེས་པ་ཡན་གྱིས་
ནི་སྔ་མ་ལྟར་བསྐྱངས་པ་ལས། མཚན་མ་མེད་པ་སོགས་གསུམ་རིམ་གྱིས་སྐྱེ་ཚུལ་
བསྟན་ཏོ། །དེ་ནས་མེད་པར་བྱ་སྟེ་ཞེས་པ་ཡན་གྱིས་ནི་ཞི་གནས་གྲུབ་ཀྱང་དེ་ལ་
གོམས་པ་ཆེན་པོ་མེད་པ་སོགས་ལ་བརྟེན་ནས་བློ་ལ་མཚན་མ་སོགས་སྣང་བར་
གྱུར་ན། སེམས་དེ་དག་གི་དབང་དུ་སོང་བའི་ཉེས་དམིགས་དྲན་པར་བྱས་ལ། དེ་
དག་གི་རྗེས་སུ་མི་འབྲང་བར་ཅིར་ཡང་མི་བསམ་པར་འཇོག་དགོས་པར་བཤད་
-287-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༥༽
དོ། །དེ་ནས་འགྱུར་རོ་ཞེས་པ་ཡན་གྱིས་ནི་དེ་ལྟར་གོམས་པར་བྱས་པས་མཚན་
མ་ལ་སོགས་པ་གསུམ་པོ་གང་བྱུང་བ་དེ་ཅིར་ཡང་མི་སེམས་པའི་གོམས་ཤུགས་
ཀྱིས་ཆེད་དུ་གཏད་པ་ལ་མ་ལྟོས་པར་རང་ཞིར་སོང་ནས། གསུམ་པོ་དེ་སྣང་བ་
མེད་པ་ལ་གནས་ནས། དེ་དག་གིས་མི་འཕྲོགས་པར་བཤད་ལ། ལྷག་མས་ནི་ཞི་
གནས་ དེ་ ཕྲ་ བ་ དང་། ། དེའི་ བཤད་ པ་ རྟོགས་ དཀའ་ བར་ བསྟན་ ཏོ། །དེ་ ལས་
མཚན་ མ་ནི་གཟུགས་སོགས་ཡུལ་ལྔ་དང་། དུག་གསུམ་གྱི་དང་། སྐྱེས་པ་དང་
བུད་མེད་ཀྱི་ མཚན་མ་བཅུ་ལ་བཤད་ལ། དེ་མེད་པར་འགྱུར་ཚུལ་ནི་དང་པོར་
གཟུགས་སོགས་ཡུལ་གྱི་མཚན་མ་སྣ་ཚོགས་ཤིག་འཆར་ལ། ཤར་མ་ཐག་རང་ཞི་
རང་དག་ཏུ་འགྲོ་ཞིང་། མཐར་མཉམ་པར་བཞག་པ་ན་གཟུགས་སྒྲ་སོགས་ ཀྱི་
མཚན་མ་མི་འཆར་བར་སེམས་རིག་ཅིང་གསལ་བ་དང་བདེ་སིང་ངེ་བའི་རྣམ་པ་
འབའ་ཞིག་འཆར་རོ། །དེ་ནས་རྣམ་རྟོག་མེད་པར་འགྱུར་ཚུལ་ནི་སྔར་ལྟར་དྲན་པ་
དང་ཡིད་བྱེད་མེད་པར་བཞག་པས་རྣམ་རྟོག་གང་སྐྱེས་པ་རྣམས་ཆུ་ལས་ཆུ་ལྦུར་
བྱུང་བ་བཞིན་དུ་འཕྲོ་ཆེར་འཐུད་མི་ཐུབ་པར་རང་ཞིར་འགྲོ་ཞིང་། དེ་ནས་སྔར་
ལྟར་བསྐྱངས་པས་མྱོང་རིག་དང་བདེ་བདེ་པོར་སྣང་བ་དེ་ཡང་ཆེད་དུ་བཀག་པ་
མིན་པར་ཤར་མ་ཐག་ནས་ཤུན་པ་བུད་པ་བཞིན་དུ་གཏད་མི་བཟོད་པར་རང་ཞི་
ང་དག་ཏུ་འགྲོ་སྟེ། བདེ་བ་དང་མྱོང་རིག་རྣམས་ཕྲ་རུ་སོང་བའོ། །དེའི་དུས་སུ་
་་པར་བཞག་པའི་ཚེ་རང་གི་ལུས་ལ་སོགས་པའི་སྣང་བ་གང་ཡང་མི་འཆར་
མཉམ་པར་བཞག་
ལ། སེམས་ནམ་མཁའ་དང་དབྱེར་མེད་པར་སོང་བ་ལྟ་བུའི་ཉམས་འཆར་ཞིང་།
དེ་ལས་ལངས་པ་ན་ལུས་གློ་བུར་དུ་བྱུང་བའི་ཉམས་འཆར་རོ། །ཞེས་གསུངས་
ཤིང༌། དོན་དེ་དག་ལ་དགོངས་ནས་རྗེ་བཙུན་བློ་བཟང་ཆོས་ཀྱི་རྒྱལ་མཚན་གྱིས་
-288-

ལམ་གྱི་དཀའ་གནས་ལ་དོགས་པ་གཅོད་ཚུལ་ཟབ་དོན་སྣང་བ་ཞེས་བྱ་བ།
ཀྱང་།
དགའ་ ལྡན་ ཕྱག་ རྒྱ་ ཆེན་ པོའི་ རྩ་ ཚིག་ཏུ། རིག་ཅིང་གསལ་བའི་ངོ་བོ་ལ། །ཧྲིམ་
གྱིས་ བསྒྲིམས་ ལ་ ཅེར་ གྱིས་ ལྟོས། །ཞེས་དང་། མཉམ་ བཞག་ ངོ་ བོ་ གང་ གིས་
།མ་བསྒྲིབས་དྭངས་ཤིང་གསལ་བ་དང་། །གཟུགས་ཅན་གང་ དུའང་ མ་
གྲུབ་པའི། །སྟོང་སང་ནམ་མཁའ་ལྟ་བུ་དང་། །ཅིར་ཡང་འཆར་བའི་ཧྲིག་གེ་བ། །
ཞེས་གསུངས་སོ། །ཤེར་ཕྱིན་མན་ངག་ལས་ཀྱང་སེམས་ལ་དམིགས་ནས་ཏིང་
འཛིན་ སྒྲུབ་ ཚུལ་ ཞིབ་ ཏུ་ གསུངས་ ཏེ། དེ་ ཉིད་ ལས། འདི་ ན་ བྱང་ ཆུབ་ སེམས་
དཔའ་གཅིག་པུ་དབེན་པར་གནས་བཅས་ལ་ཇི་ལྟར་བསམས་པའི་དོན་ཡིད་ལ་
བྱ་སྟེ། ཡིད་ཀྱི་བརྗོད་པ་སྤངས་ནས་སེམས་ཉིད་དེ་ལྟར་སྣང་བ་ལ་ལན་མང་དུ་
ཡིད་ལ་བྱ་སྟེ། ཇི་སྲིད་དུ་ལུས་དང་སེམས་ཤིན་ཏུ་སྦྱངས་པ་མ་སྐྱེས་ཀྱི་བར་དུ་ཞི་
གནས་དང་རྗེས་སུ་མཐུན་པའི་ཡིད་ལ་བྱེད་པ་ཡིན་ལ། གང་གི་ཚེ་སྐྱེས་པ་དེའི་ཚེ་
ཞི་ གནས་ ཡིན་ ནོ། །ཞེས་ གསུངས་ ཤིང་། དེར་ སེམས་ གསལ་ རིག་ ཙམ་ ལ་
དམིགས་ནས་ཞི་གནས་སྒྲུབ་ཚུལ་དང་། ཡང་ཆོས་ཐམས་ཅད་སེམས་ཀྱི་སྣང་བ་
ཙམ་ དང་ སེམས་ ཀྱི་ བདག་ ཉིད་ ཙམ་ དུ་ བསྒྲུབས་ ནས་ སེམས་ ཀྱི་ དེ་ ཉིད་ ལ་
དམིགས་ པའི་ཏིང་ངེ་ འཛིན་ སྒྲུབ་ ཚུལ་ཡང་གསུངས། ཡང་དེ་ཉིད་ལས་ གསང་
འདུས་ ལེའུ་ བཅོ་ ལྔ་ པ་ནས་ གསུངས་པའི། རང་གི་སེམས་ནི་བརྟགས་པ་ན། །
ཆོས་ཀུན་རང་གི་སེམས་ལ་གནས། །ཆོས་འདི་ནམ་མཁའི་རྡོ་རྗེར་གནས། །ཆོས་
དང་ཆོས་ཉིད་མེད་པའོ། །ཞེས་དང་། ལངྐར་གཤེགས་པ་ལས། སེམས་ཙམ་ལ་
ནི་གནས་ནས་ནི། །ཕྱི་རོལ་དོན་ལ་མི་བརྟག་གོ །ཞེས་པ་འདི་རྣམས་ཀྱིས་སེམས་
ཙམ་ལ་དམིགས་པའི་ཏིང་འཛིན་སྒྲུབ་ཚུལ་བསྟན་པར་གསུངས། འདུས་པའི་རྩ་
རྒྱུད་ འགོས་འགྱུར་ལས། །རང་ སེམས་རྣམས་ནི་དམིགས་པ་ལ། །ཆོས་རྣམས་
-289-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༥༽
ཐམས་ཅད་རབ་ཏུ་གནས།
།ནམ་མཁའ་རྡོ་རྗེའི་གནས་སེམས་འདི། །ཆོས་མེད་
ཆོས་ཉིད་མེད་པའོ། །ཞེས་འབྱུང་། འདི་དག་གི་ཚུལ་མཐའ་དག་བྲིས་ན་མངས་
སུ་དོགས་པས་མ་བཀོད་དོ། །སློབ་དཔོན་ཀ་མ་ལ་ཤཱི་ལས་དབུ་མའི་སྒོམ་རིམ་དུ་
ད་ ལྟར་ གྱི་ སངས་ རྒྱས་ མངོན་ སུམ་ དུ་ བཞུགས་ པའི་ ཏིང་ ང